open-index/open-wikipedia-markdown huggingface dataset:
I Cascittoni

**I Cascittoni** sò un circulu naturale situatu in u massicciu muntosu di a Corsica annantu à a cumuna di Mansu in u Falasorma, in Cismonte.  Sò situati annantu à u GR20 è assai friquintati d'istate.

## Geugrafia

U GR20 attraversa i Cascittoni per una falata è una cullata di circa 300 metri per 2 accessi : 
* a Bocca Minuta (2218 m) ;
* a Bocca Tumasginesca (2183 m).

D'una altitudine di 1906 metri à u livellu di u passaghju di u GR20, u circulu hè circundatu da e scugliere di :
* a Punta Minuta (2556 m) ;
* a Punta Rossa (2247 m) 
* u Capu di a Crucetta (2186 m).

## Note


## Da vede dinù
* Geugrafia di a Corsica
* Stradellu di grande girandulata 20

## Ligami esterni
* [[A Piazzetta]: Da induve vene... annantu à i nomi di lochi in muntagna]
* I Cascittoni annnantu à LinguaNostra
Paese di e Cuppulate

U **Paese di e Cuppulate** hè un stabilimentu situatu annantu à a cumuna di Moltifau à u locu dettu Tizzarella, à l'intrata di e Gole di l'Ascu, annantu à a sponda sudu di a vadina l'Ascu chì n'hè spiccatu da u stradone D147. U Paese di e Cuppulate hè statu accunciatu annantu à unu spaziu di 10 ettari.

U Paese di e Cuppulate hè gistitu da u Parcu Naturale Regiunale di Corsica, incù l'aiutu di a cumuna di Moltifau, a Direzzione Regiunale di l'Ambiente, a Cullittività Territuriale di Corsica, a SOPTOM (Stazione d'Ossirvazione è di Prutezzione di e cuppulate è di i so Mezi) Corsica, a SOPTOM Gonfaron è a Direzzione Départementale di a Ghjuventù è di i Sporti.
U paese hà per vucazione d'infurmà è di sinsibilizà u pubblicu à a prutezzione di a cuppulata d'Hermann, d'allivà in un mezu prutettu un gruppu d'animali destinati à u ripupulamentu di l'ambiente naturale.

A cuppulata d'Hermann hè una cuppulata terranea chì face parte di l'animali minacciati di sparizione. Hè à 'ssu titulu ch'ella hè prutetta.

U spaziu di u paese hè divisu in sittori riservati à e cuppulate d'Hermann, à l'altre cuppulate di Corsica è à e cuppulate di u mondu. Un compulu di riproduzione è un spaziu dedicatu à l'allevu ci sò stallati.

## Scagnu d'accuglienza

Intornu à u Paese di e Cuppulate, ci hè u stradellu di scuperta di Tizzarella *L'Omu è a Furesta* d'una lunghezza di 1 650 m. A visita (in tempu estivu) smarra da u scagnu d'accuglienza, dura un'ora è tratta di setti temi (arburu morte arburu di vita, u fiumicellu, l'arburu è u soffia pueticu, u compulu, u tempu di i pastori, miti è ligende, u focu u ventu a furesta).

## Note


## Da vede dinù
* Cuppulata d'Hermann
* Moltifau
* Parcu Naturale Regiunale di Corsica
Gabriele D'Annunzio

**Gabriele D'Annunzio** o **d'Annunzio**, **principe di Montenevoso**, hè un scrittore italianu, natu in Pescara u 12 di marzu 1863 è mortu in Gardone Riviera u primu di marzu 1938. Principale riprisentante  di u dicadentismu italianu, eroe di a Prima Guerra Mundiale, sustene u fascismu a l'iniziu di u muvimentu.

## Note
Tirannusauru (Aiacciu)

U **Tirannusauru ** hè un munimentu naturali di Corsica. Si trova annantu à a cumuna d'Aiacciu in u stradeddu di a cresta chì và da u Salariu à Vignola.

## Da veda dinò
* u Lionu di Roccapina
* l'Omu di Cagna
Casgiu niulincu

U **Casgiu niulincu** hè un tipu di casgiu di Corsica, fabbricatu solu in a rigione di u Niolu, chì si trova in l'alta valle di u Golu.

## Storia

Dapoi sempre, u Niolu he statu cunsideratu cum'è unu di i lochi prediletti di i pastori corsi. Ne tistimunieghja sempre avà u stradellu di a muntagnera è i numerosi ponti genuvesi scumpartuti intornu à u Niolu è chì li parmettianu di praticà l'impiaghjera, a falata in e piaghje di u litturale d'inguernu, è a muntagnera, a cullata in muntagna mentre l'estate.

'Ssi muvimenti di muntagnera anu datu locu à dui tipi di casgi, fabbricati duie volte à l'annu, ma anu cuntribuitu dinù à a prupagazione di u sapè fà di i pastori niulinchi in u Falasorma, a Balagna, a Costa orientale è u punente di a Corsica.

Terra di pastori dapoi di i seculi, u Niolu ne hà persu molti incù a Siconda Guerra mundiale, dapoi a fine di a muntagnera à parte di a metà di u seculu XX, è più ricentemente incù l'obbligu di fabbricà casgi à e norme imposte. Eppuru fermanu qualchì picculi produttori chì assicureghjanu a cuntinuità di a fabricazione di 'ssu casgiu sidondu l'antiche tradizione, scumpartuti in i cinqui cumune di u Niolu : Albertacce, Casamacciuli, Calacuccia, Lozzi è Corscia.

## Fabricazione

'Ssu casgiu fattu incù u latte di pecura o incù u latte di capra hà unu pesu mediu di 400 grammi. 

Dopu à un'affinata di 3 à 4 mesi in una cantina umita, ne sgaghja un odore pronunciatu, a so pasta tipicamente  pizzica sottu à u palatu.

U so periodu ottimu di tastatura si stende da aprile à sittembre mentre a muntagnera.

## Note


## Ligami
* Videu: U casgiu niulincu

## Da vede dinù
* casgiu corsu
* Niolu
* Fiera di u Casgiu
Razzismu anticorsu

U **razzismu anticorsu** hè une forma di razzismu diretta contru à i corsi. Si sà chì ci hè duie definizione di u razzismu: una, più stretta è anziana, basata annantu à u cuncettu oghje di razza umana; un'antra, più larga, basata annantu à a definizione di u razzismu divuta à Johannes Zerger: «U razzismu cumprende l'ideulugie è i cumpurtamenti basati nantu à custruzzione di gruppi suciali, classificati sicondu a so origine o a so pruvinenza, à i quali sò attribuiti caratteristiche cullettive evaluate in modu implicitu o esplicitu è cunsiderate cum'è difficiule o impussibile da mudificà.»  Tale definizione di u «razzismu» n'allarga l'applicazione non solu à e «razze biulogiche» ma dinù à tutti i gruppi etnichi chì sò cunsiderati cum'è differenti.
 'Ssa definizione cuncerna i corsi cunsiderati cum'è un gruppu etnicu differente.

## Manifestazione di u razzismu anticorsu
### Stereutipi
U razzismu anticorsu si manifesteghja per via di sterutipi appiicati à i corsi in generale. Per esempiu, un stereutipu cumunu hè chì «u corsu hè razzistu». Eppuru ùn hè micca cunfirmata da i fatti: in u 2012, ci sò state 0 lagnanze riguardu à u razzismu rigsistrate in Corsica. 

### Inghjulie
U razzismu anticorsu si manifesteghja à spessu per via d'inghjulie chì sò diretti contru à i corsi in generale.

## Note


## Bibliugrafia
* Ghjuvan Petru Santini, *Piccula antulugia di u razzismu anti corsu*, Edizione Lacour,‎ 2001, 48 pagine (in francese).
* Johannes Zerger, *Was ist Rassismus?*, 1997, Göttingen 

## Ligami
* A Piazzetta: Razzisimu anti corsu : cuntate i punti
* Avete parlatu di razzismu anticorsu? Antoine Albertini, annantu à Mediapart abbunati (in francese)
* Paulu Giocobbi afferma torna a so cundanna di u razzismu anticorsu

## Da vede dinù
* u razzismu
Casgiu calinzanincu

U **casgiu calinzanincu** hè un tipu di casgiu corsu fabbricatu in a rigione di produzzione di Calinzana è di e zone cunfinente in Balagna, à parte di latte crudu di pecura o di latte crudu di capra esciutu solu di e so mandrie.

Hè un casgiu di caratteru incù un sapore d'unu piccante unicu chì s'assumiglia à quellu di i casgi niulinchi. Difatti, in un passatu sempre ricente, i pastori niulinchi venianu à fà pasce i so animali in Balagna, suvitendu u stradellu di muntagnera. Quellu parte di Barghjana (annantu à a cumuna di Mansu), piglia in partenza a strada di u stradone D351, passa dopu per u *Ponte di e rocce*, a foce di Caprunale, u rifughju di Puscaghja di u Parcu naturale regiunale di Corsica, u Capu Tafunatu in direzzione di a foce di Vergiu per righjunghje infine u Niolu. 

U casgiu calinzanincu pò esse cunsumatu accumpagnatu di cunfittura di fiche o ancu di fiche fresche.

I produttori di casgiu calinzanincu cuncorrenu ogni annu à a Fiera di u Casgiu di Venacu.

## Descrizzione
U pesu mediu d'un casgiu calinzanincu hè 400 grammi.

## Varietà

Esiste dinù unu tipu di casgiu dettu calinzanincu detu *Calinzana vechju*.

## Note


## Da vede dinù
* casgiu corsu
* casgiu niulincu

## Ligami
* Situ officiale di ''A Fiera di u Casgiu''
Boziu

U **Boziu** hè una regione di Corsica, situata à l'estremu sudupunente di a Castagniccia, vicinu vicinu à Corti. U so capilocu storicu hè Sant'Andria di Boziu.

## Geugrafia

U Boziu currisponde à u territoriu di l'anziana pieve di Boziu. Si cumpone di i territorii di e cumune di :
* U Castellà
* Sermanu
* Bustanicu
* Alandu
* Favalellu
* U Alzi
* A Mazzola
* Sant'Andria di Boziu.

Culmina à u Pianu Maiò (1 581 m).

I so abitanti sò i *Buzinchi*.

## Particularità
Piccula regione di u centru muntosu di a Corsica, u Boziu hè duramente culpitu da a disertificazione di l'internu di l'isula. U Boziu hà a particularità d'avè mantenutu di manera particularmente viva a tradizione di u cantu polifonicu : paghjella, terzettu è messa cantata. Hè dinù una terra di tradizione di sunadori di viulinu. Un festivale di musiche tradiziunale da ballà hà avutu locu cusì mentre parechji anni in paese di Sermanu in omagiu à 'ssi sunadori di viulinu oghje spariti.

## Patrimoniu
* Cattidrale Sant'Andria di Boziu in Sant'Andria di Boziu
* Cunventu San Francescu di Boziu in Alandu
* Chjesa rumanica di Santa Maria Assunta di Favalellu, incù l'affreschi di u seculu XV
* Cappella rumanica di San Niculaiu à Sermanu, incù l'affreschi di u seculu XV
* Cappella Sant'Alesiu annantu à l'alture di Sermanu à u pede di u Monte Pianuforte Magiore
* Case antiche cunsirvate in ottima manera in Bustanicu

## Note


## Da vede dinù

### Articulu cunnessu
* Pieve di Boziu
San Petru d'Accia

A cappella **San Petru d'Accia** hè una capella di Corsica di u seculu XVII. U situ di u monte San Petrone (chì in i tempi era chjamatu monte Nigheunu) hè un altu locu di u cristianesimu in Corsica. Ci si trovanu sempre oghje e ruvine di a prima basilica di Corsica vicinu à una cappella.

A cappella San Petru d'Accia hè situata à fiancu à u Monte San Petrone, à u nordu di a vetta di u San Petrone, à 1070 m d'altitudine annantu à u spiculu principale di a serra matticciosa da u Capicorsu à a Castagniccia, à cavallu annantu à e cumune di Quercitellu è di A Porta. Accantu ci sò e ruvine di a chjesa d'Accia. 

## Storia
In fine di u seculu VI, Petru, vescu d'Aleria, ricevì di u papa Grigoriu I a missione di custruisce una basilica è un battisteriu annantu à i fianchi di u monte Nigheunu, à u centru di i duminii puntificali di *Cellae Cupiae*. 'Ssa basilica era un simpliciu palazzu rittangulare più longu ch'è largu, à l'estremità di u quale si trova una nichja o abside. In 598, a basilica era aperta à u cultu, sottu à u nome di San Petru, è pruvista d'unu prete. Trè anni dopu un presbiteriu era annessatu à u palazzu principale.

## Descrizzione
E ruvine cumprendenu dui bastimenti : a chjesa propria è u presbiteriu. 

U presbiteriu architettatu accantu à a chjesa, hà prubabilmente servutu di basamentu à a cappella San Petru.

## Accessu

Ci si pò accede faciule da unu stradellu chì parte da a foce di Pratu (985 m) per induve passa u stradone D71.

Inquantu à u battisteriu, sottu à a prutezzione di San Lurenzu,  deve marcà a lucalisazione di l'attuale paese di San Lurenzu, situatu à circa ottu chilomitri di San Petru d'Accia.

## Note


## Bibliugrafia
* Saveriu Poli, *A Corsica in l'Antichità è in l'altu Medievu*, Lib. A. Fontemoing, Parigi, 1907

## Da vede dinù
* Quercitellu
* A Porta
Scala di Santa Regina

A **Scala di Santa Regina** (o *Scala di Santa Righjina*) hè u nome datu à a via stretta di circulazione trà u Niolu è a piaghja.  U nome evucheghja e magnifiche ghjirate in petre sculpite in a roccia granitica. Pare ch'una scala fusse stata zuccata in a roccia. 'Ssu munimentu architittonicu ci arreca una testimunianza di u sapè fà di l'omini, riguardu à a tecnica di a petra secca è di e pratiche antiche, cum'è a muntagnera. 

## A stretta di a Scala di Santa Regina
U stradellu parte da Corscia (810 m), un paese tipicu di pastori incù multiplici paisoli, è cunduce sin'à a Funtana di i Vignenti (504 m), una funtana à l'orlu di u stradone D84. U so tracciatu di cir a4 chilomitri, custighja u Golu annantu à a so sponda manca in una scala di prima trinca scavata in a roccia di granitu rossu. Intrattenutu è rinnuvatu, 'ssu stradellu anticu hè signalatu à l'orlu di strada da un pannellu d'infurmazione di u Parcu naturale regiunale di Corsica.

U stradellu di a Scala di Santa Regina face parte di l'anticu stradellu di a muntagnera, un stradellu millenniu chì culligava Aleria à Galeria, vene à dì ch'ellu culligava a facciata orientale à a facciata occidentale di a Corsica.

## A Scala di Santa Regina

Oghje, per ghjunghje in Calacuccia à traversu 'ssu situ eccezziunale, hè u stradone D 84 chì cullega a regione di u Niolu dapoi Castirla. 'Ssa strada hè dinù una di e vie d'accessu à u Parcu Naturale Regiunale di Corsica. A via nuvella di a scala era stata aperta à a fine di u seculu XIX.

A Scala di Santa Regina hè unu tracone assai longu, selvaticu, un curridori stranu di rocce di granitu rossu, di petricaghje è di ruccaglia. 
A rara vegetazione hè ripprisintata per u più da a coria è u ghjineparu chì nasce annantu à e parete rucciose, è omu si dumanda cumu chì ùn ci hè guasi micca terra, è stranamente i rosumarini, chì 'ssa pianta ùn cresce micca dapertuttu in u centru di l'isula. I lati di u fiume sò pupulati d'alzi è di qualchì Pinu marittimu. 

In fondu à e gole, u Golu hà criatu numerosi bagnatoghji naturali. Ùn sò micca troppi friquentati da i statinanti cum'è in a valle d'Ascu à vicinu, chì u bagnu ci hè interditu, chèi i sbiutamenti di l'acque di u rampale sò sempre pussibili. E piazze di staziunamentu sò scherse longu à a scala.

Una verga permette di francà a scala à pede. Hè situata da sopra, à l'esciuta di a scala.

## Citazione
A Scala di Santa Regina hè citata in a canzone *Tragulinu* d'Antone Ciosi:
:*A scala di Santa Regina
:*Di nuttata o di matina
:*Tragulinu
:*L'hai pigliata trent'anni
:*Piattendu li to affanni
:*Tragulinu

## Note


## Da vede dinù
* u Niolu
* u Parcu Naturale Regiunale di Corsica
Castellu di Serravalle

U **Castellu di Serravalle** hè un inseme furtificatu in ruvina cumpostu d'un castellu medievale incù a so accinta, custruitu forse in u seculu XIII. Si trova annantu à u territoriu di a cumuna di u Pratu di Ghjuvellina, situatu sottu à e Penne Rosse.

## Descrizzione

U castellu di Serravalle hè situatu in a vetta d'una cullina, à 553 m d'altitudine, à u nordu di a cumuna. I materiali imprudati sò a roccia sedimintaria, chì ci hè vulsutu à andà à circà à qualchì centunara di metri, guasi unicamente in a torra maestra. Sò stati imprudati solu blocchi isulati in u rampale è i palazzi annessi induve a torra dumineghja. I muri di circa 1 m di spissore sò tutti custruiti à u murtaiu di calcina. E petre di granitu o di matticciu imprudati, sò di dimensione abbastanza omogenee, ma di forme assai irrigulare. L'archere in a torra maestra sò di tipu dettu "guerciu", chì ùn traversanu micca u muru. Ci vulia una scala per accede à a porta chì pertusgiava u putente muru zeppu di 1.60 m à u livellu di u prima pianu, à 5 m d'altezza sopra à a terra. Un spaziu di circulazione esiste trà a torra è ciò chì pare esse a pezza principale, una stanza appena trapezuidale, d'un pocu più di 55 metri quatrati, custruita contru à l'accinta è accantu à l'intrata maestra di a furtezza. Dui accessi parmettianu di pinitrà in 'ss'edifiziu : una porta maiò in l'angulu trà l'accinta è u muru maestru sudu, è un uscerolu pertusgendu l'accinta in l'angulu oppostu. Un'archera è un'evacuazione d'acque fruste pertusgianu dinù u muru à livante. 

## Storia
Si pensa ch'ellu hè statu custruitu da a famiglia di i signori Amondaschi chì duminava tandu a rigione (In a ricunquista di l'isula annantu à i Sarracini, Amondo Nasica era u cumpagnu d'arma di u conte Ugu Colonna, chì li dete à *Avoglino* (Ghjuvellina) incù tuttu u bacinu di u Golu).

In seguitu, à u seculu XV, u castellu fù occupatu da i Genuvesi eppoi abbandunatu à u seculu XV. Hè unu di l'edifizii militareschi medievali i megliu cunsirvati di l'isula. U situ à livante hè una pruprietà di a cumuna. À u centru, a torra maestra quatrata prisenta una muratura chì svela dui tempi di custruzzione. 
A torra maestra è l'accinta sò scritti è prutetti cum'è munimenti storichi.

## Omunimia
* Castellu di Serravale (Italia), cumuna taliana di a pruvincia di Bologna in Italia.
* U *Castellu di Sarravale*, situ neuliticu di Calacuccia, in Niolu. 


Prato-di-Giovellina Serravalle.jpg|*Vista di u castellu sanu*
Castello di Serravalle (Ghjuvellina) 05.JPG|*Vista di u castellu sanu (sudestu)*
Castello di Serravalle (Ghjuvellina) 03.JPG|*Dittagliu di a torra maestra (facciata esposta à u sudu)*
Castello di Serravalle (Ghjuvellina) 08.JPG|*Archera*
Castello di Serravalle (Ghjuvellina) 06.JPG|*Muri d'accinte è dipindenze*


## Note


## Da vede dinù
* a Ghjuvellina

## Bibliugrafia
* *Puteri è furtificazione in u nordu di a Corsica : da u seculu XI à u seculu XIV*, Daniel Istria, 2005, Edizione Alain Piazzola, Aiacciu (in francese)
* *[http://www.cndp.fr/crdp-corse/images/stories/pdf/golu.pdf Per 'sse Pieve di Cismonte]*, Antone Marchini, CRDP di Corsica, 2010
Antigalizianu

U **razzismu antigalizianu** si riferisce à un inghjustificatu odiu contru à i galiziani è a so identità, a Galizia, a so lingua è a so cultura. Si tratta dinù di *sentimu antigalizianu* o *galiziofobia*. U razzismu antigalizianu hè une forma di razzismu diretta contru à i galiziani. Si sà chì ci hè duie definizione di u razzismu: una, più stretta è anziana, basata annantu à u cuncettu oghje di razza umana; un'antra, più larga, basata annantu à a definizione di u razzismu divuta à Johannes Zerger: «U razzismu cumprende l'ideulugie è i cumpurtamenti basati nantu à custruzzione di gruppi suciali, classificati sicondu a so origine o a so pruvinenza, à i quali sò attribuiti caratteristiche cullettive evaluate in modu implicitu o esplicitu è cunsiderate cum'è difficiule o impussibile da mudificà.»  Tale definizione di u « razzismu » n'allarga l'applicazione non solu à e «razze biulogiche» ma dinù à tutti i gruppi etnichi chì sò cunsiderati cum'è differenti.
 'Ssa definizione cuncerna i galiziani cunsiderati cum'è un gruppu etnicu differente.

## Storia di u cuncettu
U cuncettu di galiziofobia hè statu imprudatu per a prima volta in un articulu di ghjurnale firmatu da Villar Ponte è datatu di u 1916.

## Note


## Bibliugrafia
* Johannes Zerger, *Was ist Rassismus?*, 1997, Göttingen. 

## Da vede dinù
*Galizia
*Xenofobia
* u razzismu
Natalellu di Rusiu

**Natale Sarocchi**, dettu **Natalellu di Rusiu** (Rusiu, 28 ghjugnu di u 1839 - Rusiu, 7 marzu di u 1916) hè statu un pueta corsu, chì hà scrittu puesie in lingua corsa è taliana.

## Biugrafia

Natale Sarocchi hè esciutu d'una famiglia abbastanza asgiata, originaria di u paese di Rusiu.
 
U so babbu, Stefanu Sarocchi dettu *Cacarenu*, era natu in u 1796. Pruprietariu di boi,  era un pueta in lingua corsa è taliana, "un omu pienu di spiritu", scrive Roccu Multedo. A so mamma era nata in u 1808. Era maritatu incù Maria Antonia Sarocchi detta *Tolla*, a so cucina di terzu, chì n'hà avutu ottu zitelli (4 masci è 4 femine). A so prufissione fù quella di mulinaghju da u 1860 sinu à u 1914, chì tandu u so mulinu fubbe distruttu da un incendiu.

Chjamatu da l'armata, scrisse tandu u sunettu *Partenza*, u so prima puema cumpostu u 1a frivaghju di u 1861. Incaricatu di famiglia, in u 1866 fù liberatu di tutta obbligu militarescu, à a vigilia di a guerra di 1870-1871.

*Natalellu* pussedia una casa riditata di a so famiglia in Rusiu.

Pueta dapoi a so zitillina, Natalellu era passiunatu dinù per a musica. In i so puemi, parla di Smenticone, un famosu sunadore di viulinu chì friquintava u paese di Rusiu à un'epica induve u paese ùn era culligatu incù u steriore da nissuna strada. Un passaghju imprudata à spessu era l'ascensione di u Monte Pianu Magiore (1451 m), trà Sermanu (Boziu) è Rusiu.

Cantore di Rusiu, Natalellu era unu pueta di lingua taliana è corsa guasi cumplittamente sminticatu. 

Eppuru, Benedettu Sarocchi li hà cunsacratu in u 1993 un assaghju sottu à u titulu *Natalellu Sarocchi, pueta di Rusiu*, è Maria Francia Bereni-Canazzi ùn l'hà micca sminticatu nemmenu in a so *Inchiesta in San Lorenzu* annantu à *l'opinione faccia à u Diavule*

Li accadia dinù qualchì volta di scrive puemi cummandati da l'amurosu dilusi.

Autodidattu, avia imparatu solu à leghje è à scrive in talianu, a sola lingua chì in usu à l'epica in litteratura.

## Opere
Natale Sarocchi hà scrittu assai puemi. I prima tempi,  dittava i so puemi à u curatu di u paese o à persone litterate. Ma molte di e so opere sparitinu à u mumentu di l'incendiu di u so mulinu.

Ùn cisserà in numerosi puemi, d'oppone si à u castigu ch'ellu era tandu u banditismu. Parcipava ancu à e ghjustre puetiche di chjam' è rispondi incù l'impruvisadori lucali. Natalellu hà parlatu dinù in versu, di a guerra di 1870-1871 guasi cù a manera d'unu currispundente di guerra.

Numerosi sò i so puemi chì sò stati stampati in *Le Petit Marseillais*, u *Messager Corse* o *A tramuntana* à a quale Natalellu cuntribuì regularmente à a fine di u seculu.

U so ultimu puema *A guerra di u 1914* (*A Vittoria di a Marna*) in 70 strufate fubbe cunsacratu à a guerra di 1914.

## Bibliugrafia
* Roccu Multedo in *Natalellu di Rusiu* - Stampa Petru Dumenicu Sammarcelli, Biguglia, aprile 2001

## Note


## Da vede dinù
* Rusiu
Jason Bateman

**Jason Bateman** (Rye, New York (Statu), 14 di ghjennaghju 1969) hè un attore americanu.

## Biugrafia

## Da vede dinò
*Listinu di l'attori americani
M. C. Gainey

**Michael Connor** "**M. C.**" **Gainey** hè un attore americanu.

## Biugrafia

## Da vede dinò
* Listinu di l'attori americani
Lisandru Sauli

**Santu Lisandru Sauli** o *Santu Lisandru* (natu in Milanu u 15 frivaghju di u 1534 - mortu in Pavia l'11 uttrove di u 1593), hè statu un vescu d'Aleria. Ricunnusciutu cum'è santu da a chjesa cattolica, hè u patrone di a cità di Cervione è festighjatu l'11 uttrove.

## Biugrafia
Lisandru Sauli hè natu u 15 frivaghju di u 1534 in Milanu, d'una famiglia genuvese di capizzoni da induve fubbenu esciuti parechji doghi è altri veschi è cardinali,. Intrì à 17 anni in l'cungregazione di i Barnabiti. Fece dinù a so prufissione sulenna u 29 sittembre di u 1554, è ne diventò u superiore generale u 19 aprile di u 1567.

Fubbe numinatu da u Papa Piu V à a testa di u viscuvatu d'Aleria u 10 frivaghju di u 1570, è fubbe cunsacratu u 12 marzu di listessu annu da Santu Carlu Borromeu.

Lisandru Sauli cunsacrò tutta a so vita à a so diocese, situata in una rigione d'estrema puvertà, in preda à i rivugli trà genuvesi è Corsi, vutendu si à i malati è à i povari, è andendu à spessu à visità i campagnoli.

Lisandru Sauli scrivì un *catechismu mudellu*, criò unu seminariu, rifurmò u cleru lucale, promulgò i dicreti di u Cunciliu di Trenta, fece custruisce  numerose chjese, è fubbe cugnumatu *l'apostulu di a Corsica*.

U 10 maghju 1591, u papa Grigoriu XIV u manda in Pavia per rimpiazzà u cardinale Ippolitu Rossi chì si n'era mortu.

Lisandru Sauli morse in Pavia, l'11 uttrove di u 1593.

## Beatificazione - canunisazione

* Numerosi miraculi, in particulare di risanamentu li fubbenu attribuiti.
* Lisandru Sauli fubbe beatificatu u 23 aprile di u 1741 da u Papa Benoît XIV chì dicia d'ellu : *"Mentre vinti anni, ùn fubbe micca solu u vescu d'Aleria, ma l'apostulu di tutta a Corsica"*.
* Lisandru Sauli fubbe canunizatu u 11 dicembre di u 1904 da u Papa Piu X.
* Hè fistighjatu u 11 uttrove.
* Lisandru Sauli hè u santu patrone di a cità di Cervione dapoi u 1963, e so reliquie ci sò cunsirvate in a cattidrale Santa Teramu.

## Note


## Bibliugrafia
* *U Beatu Lisandru Sauli, barnabitu, vescu d'Aleria Corsica*, P. Albertu Dubois - Ed. St Paulu, 1904 (in francese)
* *Vita di u beatu Lisandru Sauli, barnabitu, vescu d'Aleria è di Pavia*, Cardinale Gerdil, 1861 (in francese)
 
## Ligami esterni
* [I  Santi d'uttobre: Santu Lisandru Sauli, [Adecec]]
* Biugrafia dittagliata di Santu Lisandru Sauli annantu à u situ di a cità di Cervione
Diocese di Mariana

A **diòcese di Mariana** (o *Diòcesi di Mariana*) era una diòcese di Corsica incù u so sediu in Mariana.  Hè stata fundata versu u 300. À u principiu a diòcese hà unu ligame direttu incù u Santu Sediu. À parte da u 1092 hè delegatu di l'arcidiocese di Pisa è à parte da u 1130 di l'arcidiocese di Genuva. In u 1563 a diòcese hè mischiata incù u viscuvatu d'Accia. In seguitu à u cuncordatu di 1801 a diòcese di Mariana è Accia hè cancellata è u so territoriu hè annessatu à a diocese d'Aiacciu.

A Cattidrale Santa Maria Assunta di Lucciana detta ancu *Chjesa di a Canonica* fù fundata in u 1119.

À parte di u 2002 a *diocese di Mariana in Corsica* diventa un sediu titulare.

## Pievi di a diòcesi di Mariana
A diòcesi di Mariana cuntava sedeci pieve :

* Tuminu
* Luri
* Brandu
* Lota
* Ortu
* Mariana
* Bigornu
* Caccia
* Casinca (chjamata dinù "Quadru")
* Tavagna
* Moriani
* Ostriconi
* Tuani
* Sant'Andria
* Ghjunsani
* è Casacconi.

Geneviève Moracchini-Mazel ci aghjunghje trè pieve smarrite à a fine di u Medievu : Siscu, Chjappella è Chjurlinu.thumb|A cattidrale di Mariana
## Veschi di Mariana

* 313 : Catonus Leo Corsicanus
* 649 : Donato
* 900 : Lunergio
* 940 : Lothaire
* 1113 : Hildebrando
* 1119 : Ottone Colonna
* 1123 : Guglielmo
* 1125 : Teobaldo
* 1149 : Pietro
* 1179 : Ladio
* 1220 : Opizzu Cortincu
* 1237 : Pandolpho
* 1242 : Rodolpho
* 1252 : Vincent
* 1269 : Opizzo Pernice
* 1274 : Matteo
* 1283 : Adamo Pensa
* 1289 : Opizzo Pernice
* 1298-1328 : Guido
* 1328-1342 : Vincentius
* 1343-1351 : Bonaventura Benvenuti
* 1351-1352 : Jacopo
* 1352-1353 : Dominico di Campocasso
* 1353-1363 : Joannes de Castello
* 1364-1366 : Pietro
* 1366-1371 : Nicolao
* 1371 : Martino
* 1372 : Raimondo
* 1388-1428 : Ghjuvanni d'Omessa
* 1428-1433 : Dominioc d'Orbetella
* 1433-1436 : Giorgio Fieschi
* 1436-1457 : Michele de Germani(s)
* 1458-1463 : Hieronimus de Monte Reggio
* 1463-1493 : Leonardo de Fornari
* 1493 : Antonio
* 1494-1495 : Giuliano da Isopo
* 1495-1500 : Ottaviano de Fornari
* 1500-1531 : Giovanni Battista Uso di Mare
* 1531 : Innocenzo Cibo
* 1532-1548 : Cesare Cibo
* 1548-1550 : Octaviano Cibo
* 1550-1554 : Baldinus de Baldiunis
* 1554-1560 : Giovanni Battista Cicala
* 1560-1563 : Nicolo Cicada

## Veschi di Mariana è Accia
* 1563-1566 : Nicolo Cicala
* 1566-1570 : Girolamo Leone
* 1570-1584 : Giovan Battista Centurione
* 1584-1599 : Nicolò Mascardi
* 1599-1622 : Geronimo del Pozzo
* 1622-1644 : Ghjuliu del Pozzo
* 1645-1656 : Giovanni Augustino Marliani
* 1656-1683 : Carlo Fabrizio Giustiniani
* 1683-1685 : Agostino Fieschi
* 1686-1704 : Giovanni Carlo de Mari
* 1704-1706 : Mariu Emmanuelle Durazzo
* 1706-1720 : Andrea della Rocca
* 1720-1747 : Agostino Saluzzo
* 1747-1772 : Dominico Maritò Saporito
* 1772-1775 : Angelo Odardo Stefanni
* 1775-1781 : Francesco Cittadella
* 1782-1788 : Petru Peineau de Verdier
* 1789-1801 : Ignace di Verclos (ultimu vescu di u viscuvatu)

## Veschi titulari di Mariana in Corsica
* 2002-2006 : Giacomo Lanzetti
* 2008- : Paolo Di Nicolò

## Vede dinù
Lista di e pieve di Corsica

Diocesi d'Accia

## Note
Casinca

A **Casinca** hè una pieve di Corsica, situata à l'orlu di a Castagniccia. À u Medievu era dinù chjamata *pieve di Quadru*. Facia parte di u vescuvatu di Mariana.

## Geografia
U so territoriu, chì currisponde à quellu di l'antica pieve di Casinca, hè cumpostu oghje di e cumune :

*U Viscuvatu
*Loretu
*A Venzulasca
* Porri
*Sorbu è Occagnanu
*U Castellà
*A Penta.

## Chjesa pievana

A chjesa piuvana, o *pieve* di Casinca era a chjesa di *San Pancraziu*. Hè situata annantu à a cumuna di U Castellà. Geneviève Moracchini-Mazel data 'ssa chjesa trà u seculu IX è di u seculu X seculi.

A so originalità vende da a so triplice asside. Hè a sola di Corsica chì sia fatta cusì. Nentru si truvavanu trè altari, dedicati à Santa Maria Assunta, San Ghjuvanni è San Pancraziu.

L'usu hà fattu chì u nome di a chjesa si prununzia *San Brancaziu*, o dinù *San Brancà*.

## Note


## Bibliugrafia
* Geneviève Moracchini-Mazel, *E Chjese Rumaniche di Corsica*, Klincksieck, CNRS, 1967.

## Ligami
* Videu: A Casinca

## Da vede dinò

## Ligami
Lista di e pieve di Corsica

Diòcesi di Mariana
Furchi d'Asinau

I **furchi d'Asinau** sò un situ naturali di prima trinca di Corsica. Duminighjani a foci di listessu nomu à un'altezza di 1218 metri, cullighendu l'Alta Rocca à a costa uriintali di a Corsica. U massicciu hè menu altu è eppuri beddu più friquintatu ch'è quiddu di i Penni Russi. U situ hè carattarizatu da pinzalona frastagliati, da grandi muraddi rucciosi è da pina storti da u ventu.

À u cori di u massicciu si trovani i setti furchi d'Asinau (anticamenti annumarati da sudu à nordu) :
* Punta 'll'Aceddu (1588 m) (Furca I) ;
* Punta 'll'Arghjetu (1591 m) (Furca II) ;
* Punta 'lla Vacca (1611 m) (Furca III), a sola cuddatoghja pà u marchjadori ;
* Punta 'llu Pargulu (1785 m) (Furca IV), spiccata di a pricidenti da a Bucca 'll'Pargulu (1662 m), dund'idda passa a varianti alpina di u GR 20 ;
* Punta Longa (1836 m) (Furca V) ;
* Punta Alta (1855 m) (Furca VI), a più alta di i vetti ;
* Punta Iodda (1848 m) (Furca VII), spiccata da a pricidenti da a Bocca 'llu Santu (1745 m).

U massicciu di Bavedda in u so insemu culminighja unu pocu più à u nordu, in a Punta 'llu Furneddu è à a Muvrareccia, tremindù à un'altezza di 1899 metri. Hè duminatu da a vetta maiori di a rigioni, l'Alcudina (2134 metri), è si stendi da a furesta di Tova à u nordu (annantu à a cumuna di U Sulaghju) insin'à u Monti Calva (1381 metri) à u sudu, à a limita di u massicciu di l'Uspidali, è guasgi sin'à Conca è u mari à livanti.

Da l'Alcudina à a foci di Bavedda, u GR 20, dopu à avè righjuntu u rifughju d'Asinau (1536 m), si passa à u pedi di i furchi in a vaddi di u Rizzanesu (Asinau) ma una varianti ditta "alpina" parmetti d'avvicinà si di i furchi di Bavedda, via a Bocca 'llu Pargulu (1662 metri). Dopu à a foci di Bavedda, u stradeddu cumencia a so falata versu Conca, via a Foci Finosa (1206 metri) è u rifughju di i Paliri (1055 metri), à u pedi di a Punta Tafunata di i Paliri (muntagna tafunata com'è u so nomu l'evuchighja, com'è u Capu Tafunatu, 1312 metri).

In a foci di Bavedda, à calchì metru di u stradonu, annantu à a larga rimpianata, si drizza in cima à una mora di petri a statua di a Signora di i Nivi. Ci hè dinò a Purcaraccia, fiumiceddu celebru incù i so pisci è i so bagnatoghji naturali. A partenza di u stradeddu, à circa 8 kilomitri, annantu à u stradonu D268 in dirizzioni di Sari è Sulinzara.

I lucalità di Quenza, Zonza è Conca sò disposti in un arcu di chjerchju à u sudupunenti di a foci di Bavedda.

## Citazioni
Hè citata Bavedda in a canzona *L'alta strada* di canta u Populu Corsu:
:La mio culomba messaghjera 
:Chì parte per longu viaghju 
:Traversa la Corsica intera 
:Cù lu zitellu è lu capraghju. 

:Saluta mi l'Omu di Cagna
:È l'Ospedale cun Bavella
:Di lu Cuscionu la muntagna
:Incù l'Alcudina per stella. (...)

## Noti


## Da veda dinò
* Giugrafia di a Corsica
* u Tafonu di u Cumpuleddu
* Penni Rossi
Arrigu di la Rocca

**Arrigu di la Rocca** hè statu una figura impurtanti di a storia medievali di Corsica.

## Biugrafia
Arrigu di la Rocca hè u fiddolu di Guglielmu (mortu in u 1354) fiddolu d'Arrigucciu, u fiddolu maiò di Sinuceddu di la Rocca. Arrigu di la Rocca s'uppunì à a duminazioni ghjinuvesa in Corsica. Si rifughjò in Aragona, po vultò in l'isula incù una piccula armata aragunesa. Si cunsidaraia com'è u tinenti di u "rè d'Aragona di Corsica è di Sardegna" è si feci pruclamà Conti di Corsica in u 1376, dopu à essa si ralligatu i Signori di Cinarca. Fù numinatu da u Rè d'Aragona Tienti generali di l'armati di Corsica è di Sardegna.

Eppuri Arrigu finisci di pattighjà incù a ripublica di Ghjenuva, è faci ancu parti di a sucità finanziaria Maona chì faci architittà trà 1378 è 1383 a citatedda (*Bastia*) à l'urighjini di a cità di Bastia. Arrigu cambia di novu d'ubbidienza, faci catturà l'azziunarii di a Maona è ridiventa un "fideli" di u rè d'Aragona è finisci di guvirnà a guasgi tutalità di l'isula di manera autunoma. Si ni mori di ghjugnu di u 1401, à u mumentu d'un'epidemia chì culpisci a Corsica. Siont'è certi fonti, saria statu avvilanatu.

## Noti


## Da veda dinò
* Sinuceddu di la Rocca
* Guglielmu di la Rocca
Mariana

In l'antichità, a cità rumana di **Mariana** era un' impurtante culonia rumana fundata in Corsica da Marius in u 93 a.C.

Dipendia di a capitale rumana d'Aleria (fundata cum'è Alalia da i Grechi di Focea).

## Storia

L'anziana diocese di Mariana, criata à u seculu V, rilivava dirittamente di a Santa Sedia di u Vaticanu. Hè stata culligata à Pisa in u 1092 è dopu à Genuva in u 1130. Da u 1269 à u 1570, u vescu di Mariana ci si cullucò. Dapoi u 1570 dipende di a diocese di Bastia.

Prete Galletti in u 1863 evucava in i so scritti a scuperta di parechje vistighe ch'ellu attribuia à l'Etruschi è à i Rumani. Mintuveghja a prisenza di caldane anziani vicinu à u paese chì sò state per appuntu, ritruvate à u mumentu di l'apertura di a strada attuale.

## A cattidrale

A cattidrale Santa Maria Assunta annantu à u situ detta di "A Canonica" ci hè fundata à u seculu XI. Lampata à baccu da i Sarracini, l'arcivescu Petru di Pisa a ferà ricustruisce è a cunsacrerà in u 1119. Fù classificata cum'è Munimentu storicu da Prosper Mérimée dopu à u so viaghju in Corsica in u 1886.
Ci si pò ammirà a Santa Divota offerta da u Principe Rainier III di Monacu in u 2003 è unu grande Cristu in bronzu di Maria-Claudia Sei-Dominici, pittore è scultore cuntempuranea originaria di Lucciana.

## Ligenda
Sicondu una ligenda u paese duveria a so criazione à a rivalità trà Marius è Lucius Sylla, custruttore d'Aleria. Quest'ultimu, invidiosu di u sviluppu di Mariana, averia criatu una nuvella agglumerazione antagunista battizata Lucciana (u nome significheghja forse: cità di Lucius).

## Note


## Ligami
* Mariana: Storicu di i scavi]
* Gerard Giorgetti, 50 Ducumenti pà una storia di a Corsica, CRDP di Corsica, 2006

## Da vede dinù
* Alalia
Ed O'Neill

**Edward Leonard** "**Ed**" **O'Neill** hè un attore americanu.

## Biugrafia

## Da vede dinò
* Listinu di l'attori americani
Cattidrale Santa Maria Assunta

A **cattidrale di Santa Maria Assunta**, ancu chjamata chjesa di a Canonica, hè un'anziana cattidrale cattolica di Corsica.
 Hè situata annantu à a cumuna di Lucciana. Serìa stata archittetata versu a fine di u seculu XI o principiu di di u seculu XII.

## Storia
In l'antichità, Mariana hè stata una culonia rumana impurtante, fundata in u 93 a.C. da Marius. U cristianesimu ci si cullucò prestu - ci si trova unu cumplessu paleucristianu di a fine di u seculu IV - è a diocese di Mariana fù fundata mentre u seculu V. Quessa ne face unu di e prime di Corsica.

A diocese fece parte dopu di l'arcivescuvatu di Pisa in u 1092, cum'è tutti i viscuvati di Corsica. A cattidrale Santa Maria Assunta fù fundata annantu à u situ dettu di "A Canonica" à u seculu XI. Fù cunsacrata in u 1119 da l'arcivescu di Pisa.

A diocese hè culligata à l'arcidiocese di Genuva in u 1130, incù i viscuvati d'Accia è di u Nebbiu. Da u 1269 à u 1570, u vescu di Mariana ci si cullucò. A sedia viscuvale fù trasfirita à a Chjesa San Martinu di Viscuvatu in u 1440.

In u 1563, u papa Piu IV riunisce e diocese di Mariana è d'Accia, eppo i cancella cumplittamente in u 1570 à u prufittu di a diocese di Bastia. À u mumentu di u concurdatu di u 1801, tutti i viscuvati di Corsica fubbenu riuniti in a diocese d'Aiacciu.

A chjesa fù classificata cum'è munimentu storicu da Prosper Mérimée, vultendu di u so viaghju in Corsica, in u 1886. 'Stu edificiu hà molte cose in cumunu, oltre ch'è incù a ghjesa di San Parteu (in Lucciana), incù un'gruppu di ghjese di a Lucchesia, cum'è per esempiu San Petru di Valdottavu, Santa Maria Assunta, a Piazza di Brancoli è dui ghjese di l'Anglona in Sardegna suprana, San Nicola di Silanos di Sedini (ante 1122) è San Giovanni di Villalba (o Billalba).

## Architittura

Cattidrale d'architittura rumànica di u seculu XII, hè armuniosa, assai bè cunsirvata è rinnuvata. Hè unu di i più belli munimenti medievali di Corsica. Hè architettata sient'è un pianu rettangulare di basilica (18,40 x 34,70 metri), incù trè navate. A cattidrale hè fatta di scistu cipullinu, chì si suppone, pruvene da u Capicorsu. Ci sò quattru entrate.

Indrentu à a basilica, si pò vede una *[[Santa Divota]]* offerta da u principe Rainier III di Monacu in u 2003, è un grande *[[Cristu]]* in bronzu di Marie-Claude Sei Dominici, pittore è scultore cuntempuranea originaria di Lucciana.

## Note


## Bibliugrafia
* Ghjenuveva Moracchini-Mazel, *E Chjese Rumaniche di Corsica*, Klincksieck, CNRS, 1967

## Ligami
* Camuffo, Paola, Cattedrale di Santa Maria Assunta (Canonica) , Mediateca Culturale di a Corsica è di i Corsi, consultatu l'11 d'aprile di u 2016, http://m3c.univ-corse.fr/omeka/items/show/1092625 

## Da vede dinù
* Mariana
* Diocese di Mariana
* Santa Divota
Wellington

**Wellington** hè una cità in Nova Zilanda. Hè a capitale di Nova Zilanda. Wellington hè stata fundata in u 1839 è hà oghje circa 398.000 abitanti.
Marta Franceschini

**Marta Franceschini** detta **Davia** (Dawiya, "a luminosa"), nata u 25 d'aprile di u 1755 à Tunisi è morta in u 1799 à Larache, hè stata una sultana di u Maroccu. In Curbara da induve i so parenti sò originarii, hè cunnisciuta cum'è "imperatrice di u Maroccu".

## Biugrafia

Marta Franceschini era a figliola di Silvia (nata Monchi) è Ghjacumu Maria Franceschini, corsi di u paese di Curbara chì sò stati rapiti è purtati in Tunisi. Sò stati cumprati dopu da u Dey di Tunisi. Ma Ghjacumu Maria Franceschini diventa survigliante di i schiavi è ottene a so cunfidenza. Liberi,  voltanu in Corsica induv'elli sò catturati dinù, ma 'ssa volta da di i pirati maruccani.

A bellezza di Davia attraia à Sidi Mohammed ben Abdallah, u sultanu alauitu di u Maroccu, chì a prese in u so *harem*. In u 1786 diventerà Davia (Dawiya), a so moglia ligittima è prima sultana.

Davia hà avutu una figliola, morta nanzu a so adulescenza.

## A casa di i Turchi
Una casa chjamata *a casa di i Turchi*, architettata à a so dumanda è à e so spese da u so fratellu Vincenzu, hè visibile ancu oghje in Curbara. U so fratellu ci stava à parte da u 1804. A casa hè stata rinnuvata mentre u seculu XX è à u principiu di u seculu XXI.

## Bibliugrafia
* Maria Ghjiseppa Loverini, *L'interdita : Davia, una sultana corsa à u Maroccu*, Aiacciu : Albiana, 2005 (in francese). 

## Ligami
* ''Davia'', annantu à u situ di a cumuna di Curbara

## Note
Capinera ochjirossa

A **capinera ochjirossa** hè un acellu chì face parte di a famiglia di e Sylviidae.

## Descrizzione
A capinera ochjirossa hè appena menu grande ch'è un passeru, incù u bizzicu finu, l'ale corte è a coda à arice attundulatu. U so culore hè per u più grisgicciu, fora di u capu chù hè neru è di l'ochji chì sò rossi ind'è u masciu. U masciu si pò identificà grazia à e margine di a coda chì sò bianche è l'anellu perioculare rossu. A femina, è soprattuttu i ghjovani, prisentanu una livrea menu cuntrastata è ponu più faciule esse cunfusi incù altri picculi passeriformi.

## Distribuzione è ambiente
A capinera ochjirossa hè prisente in u bacinu di u Mediterraniu finu à a Turchia è à u mare Caspiu.
### In Corsica
A capinera ochjirossa hè cumuna in Corsica.

## Biulugia
A capinera ochjirossa hè un acellu insettivoru chì si nutrisce per u più d'insetti, di larve è di picculi invirtibrati. Ricerca u so cibu saltichjendu è culluchendu si prestu à traversu i machjoni è l'arbusti. Durante a staghjone di ripruduzione, i masci cantanu par attirà e femine è difende u so territoriu. 

## Sistematica
A capinera appartene à u generu Sylvia, chì ragruppa parechje spezie di capinere. Hè stata qualchì volta cunsiderata cum'è una sottuspezia di Sylvia atricapilla. Eppuru, i studii genetichi ricenti ani mustratu differenze significative trà e duie spezie, giustifichendu a so classifica distinta. 
Sò cunnisciute 6 sottuspezie:
* *Sylvia melanocephala melanocephala* (Gmelin, 1789)
* *Sylvia melanocephala momus* (Hemprich & Ehrenberg, 1833)
* *Sylvia melanocephala leucogastra* (Ledru, 1810)
* *Sylvia melanocephala norrisae* Nicoll, 1917 † 
* *Sylvia melanocephala pasiphae* Stresemann & Schiebel, 1925
* *Sylvia melanocephala valverdei* Cabot & Urdiales, 2005

## Cunsirvazioni
A capinera ochjirossa hè classificata com'è una spezia di preuccupazione minore da l'Unione internaziunale pè a cunsirvazione di a natura (UICN). Bench'ella possi esse affittata da a perdita d'ambiente duvuta à a disfuristazione è à l'urbanisazione, a so pupulazione ferma stabile è hè largamente sparta in a so aria di ripartizione. E misure di cunsirvazione, tale a prutizzione di l'ambiente è a sinsibilisazione di u publicu, sò nicessarie par assicurà a prisirvazione di 'ssa spezia. 

## Riferimenti
* J.-C. Thibault & G. Bonaccorsi, *The birds of Corsica*, British Ornithologists’ Union, Check-list n°17, 1999
* J.-C. Thibault, *Connaître les oiseaux de Corse - Acelli di Corsica*, Ed. Albiana, 2006

## Note


## Altri prugetti
*  ''Sylvia melanocephala'' annantu à Wikimedia Commons.
Ian McShane

**Ian David McShane** (Blackburn, 29 di settembre 1942) hè un attore è cantadore brittannicu.

## Biugrafia
Capinera curpettirossa

A **capinera curpettirossa** (*Sylvia undata*) hè un acellu chì face parte di a famiglia di e Sylviidae.

## Descrizzione
A capinera curpettirossa hè chjuca, essendu longa circa 13 centimi. A coda hè longa longa è à spessu inalzata. Ci sò impurtante sfarenze da u masciu à a femina. U capu hè neru, ma u corpu hè russicciu. A coda hè nera. U bizzicu hè niricciu. U piumame hè più chjaru ind'ì a femina. L'ali sò di culori brunu scuru incù tacchi bianchi distintivi.

## Distribuzione è ambiente
A capinera curpettirossa hè prisente in u bacinu di u Mediterraniu. Nidificheghja in Europa Occidentale, in iSpagna, in a parte suttana di  Francia, in u cuntinente talianu è in l'isule di u Mare Terraniu cum'è l'isule Baleare, a Corsica, a Sardegna è a Sicilia. Durante l'inguernu, migra versu u sudu di l'Africa, in particulare in Sudafrica è in Namibia. 

### In Corsica
A capinera curpettirossa hè prisente in Corsica.

## Biolugia
Sylvia undata hè un acellu insettivoru chì si nutrisce per u più di mastaruculi, di larvi è di picculi invirtibrati. Caccighjeghja attivamente e so prede in i machjoni è l'arbusti, usendu u so bizzicu finu è pinzutu pè chjappà i mastaruculi. Durante a staghjone di ripruduzione, i masci cantanu par attirà e femine è difende u so territoriu. U so cantu hè miludiosu è cumplessu, cumpostu da differente note è trilli. 

## Sistematica
Sylvia undata apparteni à u genaru Sylvia, chì ragruppa parechji spezii di capineri. Sò cunnisciute 5 sottuspezie:
* *Sylvia undata undata
* *Sylvia undata toni
* *Sylvia undata dartfordiensis
* *Sylvia undata naevalbens
* *Sylvia undata aremorica

==Cunsirvazione==

Sylvia undata hè classificata cum'è una spezia di prioccupazione minori da l'Unione internaziunale per a cunsirvazione di a natura (UICN). Bench'è a so pupulazione sia stabile, certe minacce pesanu annantu à 'ssa spezia. A distruzzione di u so ambiente naturale, in particulare a digradazione di e zone di ripruduzione è arghje d'inguernamentu, custituisce una di e principale priiccupazione. E misure di cunsirvazione tale a prutizzione di e zone umite è ambienti furistieri sò essenziale in certi lochi per assicurà a sopravvivenza di 'ssa spezia. 

== Noti ==
<references/>

==Bibliugrafia==
* [http://www.adecec.net/lexiques/pdf/les-oiseaux.pdf L'acelli, Ghjuvan Petru Battestini, [[Adecec]], 1982]
* J.-C. Thibault & G. Bonaccorsi, *The birds of Corsica*, British Ornithologists’ Union, Check-list n°17, 1999
* J.-C. Thibault, *Connaître les oiseaux de Corse - Acelli di Corsica*, Ed. Albiana, 2006

==Altri prugetti==
*  [https://commons.wikimedia.org/wiki/Category:Sylvia_undata *Sylvia undata''] annantu à Wikimedia Commons.
Laparedda maiori

A **laparedda maiori** (o Labbera maiò) (*Patella ferruginea* Gmelin, 1791) hè un molluscu gasterupodi di a famidda di i Patellidae.

## Distribuzioni è ambienti
Hè u principali invirtibratu marinu à risicu d'estinzioni, prisenti in u Meditarraniu. Duranti u Tirrenianu a laparedda maiori era diffusa in tuttu u bacinu, ma attualmenti u so ariali copri solu u bacinu uccidintali di u mari Tarraniu. 
U so ambienti hè custituitu da i rocchi di u pianu mesuliturali.
Stirpata da a pesca à peda (hè imprudata com'è esca) è da l'inguinamentu, oghji esisti solu in Corsica, in Sardegna, annantu à l'isuli tuscani, ma dinò annantu à l'isuli d'Algeria è di u Maroccu.

## Discrizzioni
Hè a più grandi laparedda di u Meditarraniu, incù un diamitru chì pò ghjunghja finu à  8cm. Si cunnosci faciuli da a so taglia, ma ancu da a so biciuccula, monda spissa è solida è marcata da cresti squamosi.

## Biulugia
I lapareddi maiori vivini annantu à substrati rucciosi sughjetti à periodichi variazioni incausati da i marighjati.
U so pedi, aderindu incù forza à u substratu, cunteni una quantità d'acqua sufficenti par impidiscia a disidratazioni, è pò suppurtà longhi periodi d'emersioni. L'adesioni hè resa pussibuli ancu da a sicrizioni d'una sustanza viscosa.

### Alimantazioni
I lapareddi maiori sò animali erbivori chì si nutriscini d'alghi.

## Noti


## Bibliugrafia
* Patella ferruginea: Uffiziu di l'Ambienti di Corsica, ricacciatu 23 aprili di u 2016
Riserva naturale di l'Isule Finuchjarole

A **riserva naturale di l'Isule Finuchjarola** hè una riserva naturale di Corsica. Classificata in u 1987,  si stende annantu à una superficia di trè ettari è pruteghje un arcipelagu cumpostu di trè isulotti à u nordestu di u Capicorsu chì ghjova da situ di nidificazione per una spezia endemica di u mare Terraniu: l'acula marina corsa.

## Lucalisazione
U territoriu di a riserva naturale si trova annantu à a cumuna cismuntinca di Ruglianu. Hè custituitu d'un arcipelagu di trè isulotti, l'Isule Finuchjarole, vicinu à a costa à u nordestu di u Capicorsu. A superficia tutale di a riserva hè di 3 ettari, ciò chì ne face a più chjuca di e riserve naturale di Corsica.

## Storia di u situ è di a riserva

L'isulotti sò desertichi è cuperti da una vegetazione bassa è adatta à u sale. Una torra genuvese fubbe edificata in u 1594 annantu à l'isulottu u più altu.

## Ecolugia

U scopu principale di a riserva naturale hè di pruteghje i siti di nidificazione di l'acula marina corsa.
### Flora
L'arcipelagu hè marcatu da a prisenza in abbundanza di finochju chì dà u nome à l'arcipelagu. Ci sò dinù annantu à l'isulotti assai taravelli è porri selvatichi.

### Fauna

Oltre l'acula marina corsa, numerose spezie d'acelli stanu annantu à l'arcipelagu, in particulare u marangone, a terraghjola russiccia, a capinera scupaghjola, a capinera curpettirossa, a capinera ochjirossa è l'acula marina.

Ci si trovanu dinù trè spezie di rettili : l'aciartula tirrenica (*rodulphisimonii*) spezia endemica di l'arcipelagu, u Phyllodactylus europaeus è a Tarentola Mauritanica è annantu à e rive, un molluscu minacciatu, a laparedda maiori.

## Prutezzione
L'accessu à a riserva naturale ùn hè micca autorizatu à u publicu.

## Amministrazione, pianu di gistione, rigulamentu
A riserva naturale hè gistita da l'Associu Finuchjarola-Punta di u Capicorsu. A riserva face parte di a reta di e Riserve naturale di Corsica.

L'isule Finuchjarola sò un situ classificatu pruprietà di u Cunsirvatoriu di u litturale.

Cum'è riserva naturale , face parte di a reta di e Riserve naturale di Corsica.

U situ hè chjusu à u publicu da u 1 di marzu à u 31 d'aostu, incù interdizzione di sbarcu. L'ammogliu hè interditu tuttu l'annu in un raghju di u 200 metri.

### Stuvigli è statutu ghjuridicu
A riserva naturale hè statu criata da u dicretu n°87-494 di u 29 di ghjugnu di u 1987.

### Articuli cunnessi
* e Riserve naturale di Corsica

## Note
Avretu

**Avretu** hè un rughjoni di Pumonti, à l'istrimità miridiunali di a Corsica. Avretu si sparghja da a Munacìa d'Avretu sin'à Sotta.